Publication: Magyar Közlöny
Issue: MK-2002-55 (Year: 2002, Number: 55)
Era: 1990-2004
Section: 9 Az Útfenntartási és -fejlesztési célelõirányzathoz kapcsolódó feladatok szabályozásáról szóló 12/1999. (III. 11.) KHVM rendelet.
Paragraph Index: 731

23. Az OKKSZ 5.1.2. pontja helyébe a következõ rendelkezés lép: „5.1.2. Az útpadkák és a vízelvezetõ rendszerek fenntartása. A közútkezelõ által összeállított éves javítási program szerint el kell végezni azokat a fenntartási munkákat, amelyek a burkolatról és a padkáról a víz árokba jutását, majd onnan a továbbfolyását biztosítják. Ennek érdekében a felmagasodott padkaszakaszokat le kell nyesni, a kijáródott, gödrös vagy laza padkát fel kell tölteni, az árok és a rézsûoldal kimosását ki kell javítani. A víztelenítõ árok szükséges méretû keresztszelvényét, a burkolt árkok és zárt vízelvezetõ rendszerek mûködését biztosító feladatokat az éves közhasznú vállalkozási szerzõdésben kell rögzíteni mind a lakott, mind a lakott területen kívüli szakaszokra vonatkozóan.”

Source: https://magyarkozlony.hu/hivatalos-lapok/3e2b6b6ad722f03180f4c13634cdba92711304c0/dokumentumok/47f89c993442af8b2c2078938475f36f119759f1/letoltes